સામગ્રી: ગુજરાત હાઇકોર્ટે સરકારને રાજ્યમાં વણસેલી આરોગ્યની સ્થિતિને લઈ અસરકારક પગલાં લેવા માટે સૂચનો કર્યાં હતાં

કોરોનાના ટેસ્ટ કરાવવા માટેના કેન્દ્રથી માંડીને સ્મશાન સુધી તમામ જગ્યાએ હાલ લોકોને લાઇનમાં ઊભું રહેવું પડી રહ્યું હોવાની ફરિયાદો વ્યાપક બની છે. ત્યારે રાજ્યમાં સર્જાયેલી આ પરિસ્થિતિને લઈ નિષ્ણાત તબીબો ફરીથી લૉકડાઉન કરવાની માગ કરી રહ્યા છે.

જોકે રાજ્યના મુખ્ય મંત્રી વિજય રૂપાણી અને નાયબ મુખ્ય મંત્રી નીતિન પટેલ મીડિયા સમક્ષ કહી ચૂક્યા છે કે તેમની સરકાર લૉકડાઉન લાદવાના પક્ષમાં નથી.

બીબીસી ગુજરાતીએ લૉકડાઉનની માગણી કરી રહેલા આ તબીબો સાથે વાતચીત કરી, જેમાં કેટલાક તબીબોએ પોતાનાં મંતવ્યો વ્યક્ત કરતાં જણાવ્યું હતું કે રાજ્યમાં કોરોનાના સતત વધી રહેલા સંક્રમણની ચેઇન તોડવા માટે લૉકડાઉન જરૂરી છે.

ગુજરાતમાં કોરોનાના કેસોમાં થઈ રહ્યો છે ઉત્તરોત્તર વધારો

શું ગુજરાતમાં ફરીથી લદાશે સંપૂર્ણ લૉકડાઉન?

સ્થાનિક મીડિયાના અહેવાલો પ્રમાણે ગુજરાતમાં કોરોનાનો કેર દિવસેને દિવસે વધી રહ્યો છે. તેમાં પણ મહાનગરોની સ્થિતિ ખૂબ જ ખરાબ જોવા મળી રહી છે.

રવિવારે અમદાવાદમાં 3694 અને સુરતમાં 2425  કેસ નોંધાવાની સાથે રાજ્યમાં કોરોના વાઇરસના કુલ 10,340 કેસ નોંધાયા હતા. રાજ્યમાં રવિવારે કોરોનાની સારવાર લઈ રહેલા કુલ 110 દર્દીઓનાં મૃત્યુ નીપજવાની સાથે અત્યાર સુધીમાં કોરોના વાઇરસના કારણે કુલ 5267 મૃત્યુ નોંધાઈ ચુક્યાં છે.

રાજ્યમાં સિનિયર ડૉક્ટરો દ્વારા કરવામાં આવી રહેલી લૉકડાઉનની માગ અંગે વાત કરતાં ઇન્ડિયન મેડિકલ ઍસોસિયેશનના ગુજરાત ચૅપ્ટરના પૂર્વ પ્રમુખ ડૉ. ચંદ્રેશ જરદોશ જણાવે છે, ''હાલમાં કોવિડ સેન્ટર અને પથારીઓની સંખ્યા વધારાઈ રહી છે, જે જરૂરી છે પરંતુ સંક્રમણની ચેઇન તોડવી એ હાલમાં ખૂબ જ અગત્યની વાત છે."

"સંક્રમણને રોકવા માટે બિનજરૂરી અવરજવર પર પ્રતિબંધ લગાવવો જરૂરી છે. જો લૉકડાઉન થાય અને 15 દિવસ માટે પણ લોકો બહાર નીકળતા બંધ થઈ જાય તો કોરોના સંક્રમણનો અપવર્ડ ટ્રૅન્ડ ચાલી રહ્યો છે તેમાં ઘટાડો થઈ શકે છે.''

હાલ કોરોનાના કારણે રાજ્યના સ્વાસ્થ્યતંત્રમાં સર્જાયેલી પરિસ્થિતિ અંગે વાત કરતાં ડૉ. જરદોશ કહે છે કે, ''કોરોના વાઇરસના નવા મ્યુટેશનના કારણે હાલમાં વાઇરસ દર્દીના શરીરમાં ઝડપથી પ્રસરે છે. ત્રણ દિવસમાં જ દર્દીને શ્વાસને લગતી તકલીફ શરૂ થઈ જાય છે." 

"જેના કારણે હાલ ઓક્સિજનની જરૂરિયાતમાં પણ વધારો થયો છે. ત્યારે સરકાર દાવા કરી રહી છે કે દર્દીઓ માટે...\nઅગાઉની સામગ્રીનો સારાંશ નીચે મુજબ કરી શકાય છે:
રાજ્યમાં સતત વધી રહેલા કોરોના વાઇરસના સંક્રમણથી સ્થિતિ ખૂબ વણસી રહી છે. સ્થાનિક મીડિયાના અહેવાલો અનુસાર દર્દીઓને હૉસ્પિટલમાં પથારીઓ, પ્રાણરક્ષક ઇન્જેક્શન અને ઓક્સિજન સહિતની સુવિધા માટે રઝળપાટ કરવો પડી રહ્યો છે.